text: نئی دہلی۔20 جنوری خواتین اور بچوں کی ترقی کی وزیر محترمہ مینکا سنجے گاندھی نے آج نئی دہلی میں نمایاں کارکردگی کے لیے 112 خواتین کو اعزاز سے نوازا ۔ فوڈ پروسیسنگ کی صنعتوں کی وزیر محترمہ ہرسمرت کور بادل اور صحت و خاندانی بہبود کی وزیر مملکت محترمہ انو پریا پٹیل بھی اس موقع پر موجود تھیں ۔ یہ کامیاب خواتین ‘فرسٹ لیڈیز’ وہ خواتین ہیں جو اپنے اپنے شعبوں میں سنگ میل قائم کرنے والی پہلی خاتون ہیں جیسے پہلی خاتون مرچنٹ نیوی کیپٹن، پہلی مسافر ٹرین کی خاتون ڈرائیور، پہلی خاتون بس ڈرائیور، انٹارکٹیکا پر پہنچنے والی پہلی ہندوستانی خاتون وغیرہ ۔